ΓΡΑΠΤΗ ΕΡΩΤΗΣΗ E-1968/02

υποβολή: Chris Davies (ELDR) προς την Επιτροπή

(8 Ιουλίου 2002)

Θέμα: Εθνικός δρυμός Biebrza στην Πολωνία

Ποία είναι η αποτίμηση της Επιτροπής για τον περιβαλλοντικό αντίκτυπο που θα έχει ο προτεινόμενος αυτοκινητόδρομος Βαλτική Οδός στουςγρότοπους της περιοχής·

Επιδιώκεται στήριξη του έργου με πόρους της ΕΕ· Υποστηρίζει η Επιτροπή το συγκεκριμένο σχέδιο·

Απάντηση της κας Wallstrm εξ ονόματος της Επιτροπής

(6 Αυγούστου 2002)

Η Επιτροπή έχει γνώση της πρόσφατης πρότασης του πολωνικού Υπουργείου Μεταφορών για αναβάθμιση τουπάρχοντος δρόμου χωρίς διαχωριστική νησίδα, που διασχίζει τουςγροτόπους του εθνικού δρυμού Biebrza, σε αυτοκινητόδρομο ως μέρος της Βαλτικής Οδού. Η Επιτροπή γνωρίζει επίσης ότι ο τόπος αυτός, κατά πάσα πιθανότητα, θα συμπεριληφθεί στον κατάλογο του δικτύου Natura 2000 με την προσχώρηση της Πολωνίας στην Ευρωπαϊκή Ένωση.

Η Επιτροπή δεν έχει διεξάγει εκτίμηση των περιβαλλοντικών επιπτώσεων του εν λόγω έργου. Ωστόσο, η θέση της Επιτροπής είναι ότι όλες οιποψήφιες χώρες πρέπει να θέτουν σε ισχύ και να εφαρμόζουν τις διατάξεις του περιβαλλοντικού κεκτημένου, συμπεριλαμβανομένης της προστασίας της φύσης, ήδη κατά την προενταξιακή περίοδο.

Όπως γνωρίζει το Αξιότιμο Μέλος, με την κοινοτική νομοθεσία για την προστασία της φύσης, εξασφαλίζεται ενδεδειγμένη συνεκτίμηση των εναλλακτικών λύσεων για έργα μεταφορών αυτού του τύπου, σε περίπτωση πουπάρχουν επιπτώσεις σε περιοχή του δικτύου Natura 2000.

Ως εκ τούτου, η Επιτροπή κρίνει ότι οι πολωνικές αρχές πρέπει να εφαρμόσουν τις αρχές του άρθρου 6 της οδηγίας για τα ενδιαιτήματα (Οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων, καθώς και της άγριας πανίδας και χλωρίδας(1)) και να αξιολογήσουν πλήρως όλες τις πιθανές εναλλακτικές λύσεις για τον αυτοκινητόδρομο μέσω του εθνικού δρυμού Biebrza. Εάν δενπάρχει καμμία εναλλακτική λύση, πρέπει να διεξαχθεί λεπτομερής εκτίμηση των επιπτώσεων στη φυσική πανίδα και χλωρίδα, καθώς στη φυσική αξία του τόπου. Οι εθνικές αρχές πρέπει να συμφωνούν για ένα σχέδιο ή έργο μόνον αφού βεβαιωθούν ότι δεν θα παραβλάψει την ακεραιότητα του τόπου περί του οποίου πρόκειται και, ενδεχομένως, αφού εκφρασθεί πρώτα η δημόσια γνώμη. Τέλος, οι πολωνικές αρχές πρέπει να εξασφαλίσουν την εφαρμογή κάθε κατάλληλου μέτρου μετριασμού των κινδύνων, ώστε να ελαχιστοποιηθούν οι επιπτώσεις στο περιβάλλον. Εάν η ανάλυση δείξει ότι το έργο θα έχει αρνητικές επιπτώσεις στις περιοχές αυτές, η εκτέλεση του έργου μπορεί να επιτραπεί μόνον για τους λόγους που παρατίθενται στο άρθρο 6 παράγραφος 4 και πρέπει να ληφθούν κατάλληλα μέτρα μετριασμού των κινδύνων και αντισταθμιστικά μέτρα.

Η Επιτροπή θα ήθελε να τονίσει ότι δεν έχει χορηγηθεί καμμία χρηματοδότηση από το PHARE ή το ISPA για την κατασκευή της Βαλτικής Οδού μέσω του εθνικού δρυμού Biebrza στην Πολωνία. Συν τοις άλλοις, κανένα έργο αυτού του τύπου δεν συμπεριλαμβάνεται στον κατάλογο μελλοντικών έργων, ούτε του ISPA, ούτε του PHARE. Τον Ιούνιο εφέτος,πεβλήθη αίτηση στο ISPA για την προσθήκη μιας επιπλέον λωρίδας κυκλοφορίας στο τμήμα Radzymin-Wyszkow και για την κατασκευή της παρακαμπτηρίου του Wyszkow στη Βαλτική Οδό. Στην αίτηση αυτή, οι πολωνικές αρχές επιβεβαιώνουν ότι το εν λόγω τμήμα δεν διασχίζει καμμία περιοχή προστατευόμενη βάσει του πολωνικού νόμου για την προστασία της φύσης. Παρ' όλη τη δήλωση αυτή, και με βάση τις διατάξεις του άρθρου 6 της οδηγίας για τα ενδιαιτήματα, η Επιτροπή ζήτησε ήδη από τις πολωνικές αρχές να παράσχουν σαφή τεκμήρια ότι έγινε η δέουσα εκτίμηση όλων των εναλλακτικών λύσεων για το προτεινόμενο έργο, καθώς και λεπτομερέστερη εκτίμηση των επιπτώσεων του έργου στη φυσική πανίδα, χλωρίδα και στη φυσική αξία του τόπου.

(1) ΕΕ L 206 της 22.7.1992.